[image: cimermont]MARTFŰ VÁROS  POLGÁRMESTERÉTŐL
5435 Martfű, Szent István tér 1. Tel: 56/450-222,
e-mail: titkarsag@ph.martfu.hu




JELENTÉS

a lejárt határidejű határozatok végrehajtásáról


Tisztelt Képviselő-testület!

A lejárt határidejű határozatok végrehajtásáról az alábbiakban adok számot:

Martfű Város Önkormányzat Képviselő-testületének
105/2013.(VII.18.) Ö. határozat

Javaslat Martfű Város Önkormányzatának Testnevelési és Sportkoncepciója felülvizsgálatára

Martfű Város Önkormányzatának Képviselő-testülete megtárgyalta és elfogadja a határozat mellékletét képező felülvizsgált és aktualizált Martfű Város Testnevelési és Sportkoncepcióját, egyben a 94/2012.(VI.28.) Ö. határozattal elfogadott sportkoncepciót hatályon kívül helyezi.

A Képviselő-testület ismét köszönetet mond a sportszervezetek városunkban végzett tevékenységéért, elért eredményeik alapján a városunk hírnevének öregbítéséért.

A sportkoncepcióban foglaltak végrehajtásáról továbbra is rendszeresen kétévente tájékoztatni szükséges a Képviselő-testületet.

Felelős: polgármester
Határidő: 2015. június 30., ill. folyamatos

Erről értesülnek:
1. J. N. Szolnok Megyei Kormányhivatal, Szolnok,
2. Valamennyi Képviselő, Helyben,
3. Dr. Kiss Edit, polgármester, Helyben,
4. Oktatási, Művelődési, Sport, Civil és Egyházi Kapcsolatok Bizottságának Elnöke.



Martfű Város Önkormányzata Képviselő-testületének 
14/2015.(II.26.) határozata

A sportszervezetek 2014. évi önkormányzati támogatásának elszámolásáról

Martfű Város Önkormányzatának Képviselő-testülete megtárgyalta a sportszervezetek 2014. évi önkormányzati támogatásának elszámolására vonatkozó előterjesztést és a Pénzügyi, Ügyrendi és Városfejlesztési bizottság javaslatára az alábbi döntést hozta:

1.) A Damjanich János Diáksport Egyesület, a József Attila Általános Iskola Diáksport Egyesület, a Martfűi Úszó és Triatlon Klub, a Martfűi Városi Sportegyesület Íjász, Tenisz, Erőemelő és Lövész Szakosztályának elszámolását jóváhagyólag elfogadja.

2.) A Victory Martfűi Kyokushin Karate Klub, a Martfűi Városi Sportegyesület Női kézilabda Szakosztály, a sakk szakosztály, a Természetbarát szakosztály, valamint a Martfűi Labdarúgó Sportegyesület részére a Pénzügyi, Ügyrendi és Városfejlesztési bizottság határozatában foglalt hiányosság rendezésére hiánypótlást biztosít.
A hiánypótlást jelen határozat kézhezvételétől számított 8 napon belül kell teljesíteniük a sportszervezeteknek.
A hiánypótlásra felhívó levél megküldésének határideje: a határozat elfogadását követő 3 napon belül
Felelős: Polgármester

3.) A Képviselő-testület az elfogadott sporttámogatási keretekre a támogatási szerződést a hiánypótlásban érintett sportszervezettel csak abban az esetben köti meg, ha határozatával a hiánypótlást követően az elszámolást jóváhagyta. Az elszámolás eredményét legkésőbb 2015. március 31-ig a testületnek be kell terjeszteni. 
Felelős: Bizottság elnöke

4.) A Képviselő-testületnek a sporttámogatások nyújtására és elszámolására vonatkozó helyi szabályozást felülvizsgálja, melynek keretében részletes útmutatót ad a közpénzek felhasználási céljaira, a szabályszerű elszámolás feltételeire, segítve a sportszervezetek ezzel kapcsolatos kötelezettségeik teljesítését.
Határidő: 2015. március 31.
Felelős: Oktatási, Művelődési, Sport, Civil és Egyházi Kapcsolatok Bizottság Elnöke
	       Pénzügyi Ügyrendi és Városfejlesztési Bizottság Elnöke
Erről értesülnek:
1. Jász-Nagykun-Szolnok Megyei Kormányhivatal
2. Hiánypótlásban érintett Sportszervezetek
3. Pénzügyi és Adóügyi Iroda
4. Irattár

Végrehajtás:
Martfű Város Önkormányzatának Képviselő-testülete a sportszervezetek 2014. évi önkormányzati támogatásának elszámolásáról szóló 14/2015.(II.26.) határozatának 4.) pontjában meghatározott 2015. március 31. határidőt, 2015. június 30-i határidőre meghosszabbította, a lejárt határidejű határozatokról szóló 96/2015.(IV.30.) határozatával. 
Ugyanakkor a Martfű Város Önkormányzatának Testnevelési és Sportkoncepciója felülvizsgálatára vonatkozó 105/2013.(VII.18.) Ö. határozat harmadik bekezdésében foglalt feladat elvégzését is szintén 2015. június 30-ai határidővel határozta meg. 
Mivel a két határozatban foglalt téma komplex módon történő megtárgyalása indokolt, ezért javaslom a 2015. június 30-ai határidőt 2015. szeptember 30-ára módosítani. 






Martfű Város Önkormányzata Képviselő-testületének
102/2014. (VI.26.) Ö. határozata

Városunk foglalkoztatási helyzetéről, a munkanélküliek ellátásáról és a közfoglalkoztatás szervezéséről 

Martfű Város Önkormányzatának Képviselő-testülete megtárgyalta és elfogadja a városunk foglalkoztatási helyzetéről, a munkanélküliek ellátásáról és a közfoglalkoztatás szervezéséről szóló beszámolót és az alábbi határozatot hozza:
1. A Munkaügyi Központ Szolnoki Kirendeltség és Szolgáltató Központtal együttműködve a továbbiakban is folyamatosan szükséges a közfoglalkoztatás szervezése a tartós munkanélküliek foglalkoztatásához, az önkormányzati intézmények feladatellátásának biztosításához.
Határidő: folyamatos
Felelős: Dr. Kiss Edit polgármester

2. A továbbiakban is támogatni szükséges a működő helyi vállalkozások erősítését, elő kell segíteni a megfelelő információik átadásával a pályázati lehetőségeik kihasználását.
A munkáltatóknak a szervezett és előre bejelentett munkaerő-toborzási rendezvényeit a lehetőségeinkhez mérten a jövőben is támogatni szükséges a foglalkoztatás bővítése érdekében.
Határidő: folyamatos
Felelős: Dr. Kiss Edit polgármester

3. A Képviselő-testületet a határozat végrehajtásáról és a munkanélküliség helyzetének alakulásáról tájékoztatni kell.                                               
Határidő: 2015. június 30.
Felelős:  polgármester

Erről értesülnek: 
1. JNSZ Megyei Kormányhivatal Szolnok
2. Valamennyi képviselő helyben
3. JNSZ Megyei Kormányhivatal Szolnoki Járási Hivatal Járási Munkaügyi Kirendeltsége


Végrehajtás:

[bookmark: _GoBack]A Képviselő-testületet 2015. július 2-ai ülésén tárgyalja a határozat végrehajtásáról és a munkanélküliség helyzetének alakulásáról szóló tájékoztatót.                                               




Határozati javaslat:


Martfű Város Önkormányzata Képviselő-testületének
…/2015.(…….) határozata 

a lejárt határidejű határozatról 

1. Martfű Város Önkormányzatának Képviselő-testülete 

- a sportszervezetek 2014. évi önkormányzati támogatásának elszámolásáról szóló
  14/2015.(II.26.) határozatát, valamint 

- Martfű Város Önkormányzatának Testnevelési és Sportkoncepciója felülvizsgálatára
  vonatkozó 105/2013.(VII.18.) Ö. határozatát, 

továbbra is hatályban tartja, és mindkét határozat esetében a 2015. június 30-ai határidőt, 2015. szeptember 30-ára módosítja.


2. Martfű Város Önkormányzatának Képviselő-testülete 

- Városunk foglalkoztatási helyzetéről, a munkanélküliek ellátásáról és a közfoglalkoztatás szervezéséről szóló 102/2014. (VI.26.) Ö. határozatát, 

hatályon kívül helyezi

Erről értesülnek: 
1.Képviselő-testület Tagjai
2. Jász-Nagykun-Szolnok Megyei Kormányhivatal, Szolnok 


Martfű, 2015. június 22.
		Dr. Papp Antal 
							polgármester 

Készítette: Körmendi Andrásné

